Artel Mobile’dan yangi P5 smartfoni

Zamonaviy va funksional, yangi Artel P5 smartfoni Sizning doimiy yordamchingizga aylanadi. Artel Mobile e’tiboringizga o‘zida nafis dizayn va zamonaviy texnologiyalarni mujassamlashtirgan yangi smartfonni taqdim etadi.
Dizayn
Artel Mobile zamonaviy smartfon qanday bo‘lishi kerak, degan savolga o‘z nazarini taqdim etmoqda. Birinchi navbatda, bu model dizayn borasidagi so‘nggi tendensiyalarga muvofiq tarzda ishlab chiqarilganini qayd etib o‘tish kerak. Artel P5 ishlab chiqaruvchilarini zamonaviy texnologiyalar dunyosida so‘nggi oyna va metall konsepsiyasi, nafis va jozibador dizayn yaratishga ilhomlantirdi. Smartfon 2 xil rangda taqdim etilgan bo‘lib, u turli avlod va kasb egalariga shubhasiz ma’qul keladi.

Kamera 
Bugungi kunda mobil telefonlarni tanlashning asosiy mezonlaridan biri uning sifatli suratga ola bilishidir. Ayni shu talab e’tiborga olinib P5 telefonini ishlab chiqishda uning kamera qurilmasiga alohida etibor qaratilgan. Smartfon asosiy kamerasi 13 megapikselli bo‘lib, yaxshi yoritilmagan joylarda ham sifatli suratlar olish imkonini beradi. 8 megapikselli frontal kamera aqlli avtofokus va bir lahzalik yoritqichga ega bo‘lib, selfi ishqibozlariga juda maqul keladi. Artel P5 kamerasining yana bir ustunligi Beauty Face funksiyasidir. Bu funksiya Sizning suratlaringizni yanada jozibador qilish imkonini yaratadi.

Ichki qismi
Telefon parametrlari ham Sizlarni befarq qoldirmaydi. Taqdim etilgan P5 8 yadroli Qualcomm 430 platformasi asosida ishlab chiqilgan bo‘lib, yangilanish xususiyatiga ega Android 7.1 dasturiy ta’minotida ishlaydi. Bu parametrlar smartfonni yuqori tezlikda samarali ishlashini taminlaydi. Batareya quvvati 3000 mA/soat bo‘lib, kun mobaynida telefondan faol foydalanish mumkin. Biznes vakillari va tadbirkorlar uchun Artel Mobile 2 ta sim kartadan foydalanish imkoniyatini ko‘zda tutgan. Bu bilan u Sizni doimo aloqada bo‘lishingizni ta’minlaydi.

Ekran
5 dyuymli Full HD o‘lchamli sensor ekranga alohida etibor qaratish maqsadga muvofiq bo‘ladi. Ushbu modelning displeyi tasvirdagi barcha ranglar jilovini o‘zida aks ettiradi. Shuningdek, Artel P5’ni ishlab chiqishda IPS matritsadan foydalanildi, bu esa o‘z o‘rnida ko‘rish burchagini salkam 180 darajaga kengaytirdi va yuqori piksellar zichlikdagi displeyni ishlab chiqish imkonini yaratdi.

Artel Mobile ishlab chiqaruvchilari sizning shaxsiy ma’lumotlaringizni muhofaza qilishni ham ko‘zda tutgan. Maxsus sensor barmoq izlarini his qiladi va telefondagi ma’lumotlar xavfsizligiga ishonch hosil qilishingizni ta’minlaydi. U birdaniga besh barmoq izini xotirada saqlay oladi. Saqlangan barmoq izlari telefonning 5 ta turli funksiyasiga tezlik bilan kirish imkonini beradi.

Kompaniya tomonidan yangi smartfonga 1 yil bepul to‘liq kafolat beriladi, bu mutaxassis ish haqi, ta’mirlash hamda ehtiyot qismlarini almashtirishni o‘z ichiga qamraydi. Artel Mobile O‘zbekiston aholisiga hamyonbop narxlarda bo‘lgan zamonaviy telefonlarni taqdim etadi. Shu sababli, endilikda, aksariyat iste’molchilar zamonaviy texnologiyalarning barcha jahatlaridan foydalanishlari mumkin. Bu o‘z navbatida aholi uchun yangi imkoniyat yaratadi.